— 38 — 



illi aliique, qui auctoritate pollebant, omnibus modis et conten- 

 derunt, et ceteros cives, quorum largitiones sperare licebat, 

 etiam atque etiam cohortati sunt, ut subscribendis nominibus 

 suis rei juvandae se obstringerent. Quidquid autem nuinorum 

 ab initio in horti usus collatum est, scriptum exstat in singu- 

 lari libro, qui adjuncta grati animi testificatione memorat 

 nomina eorum, qui dederunt, et accuratissime exponit, quantum 

 cuique debeatur, ita ut ne minimum quidem oblivioni dari 

 possit. *) 



Diu multumque jam consultatum erat de summa necessitate 

 aedifiicandi novum et spatiosius hibernaculum , quod itidem 

 bipartitum esset eademque omnino forma, qua prius a. 1822 

 exstructum. Huic, provisuin quidem fuerat, ne saxa nec lateres 

 deessent, quorum copia, de qua diximus, ab Aedilibus do- 

 nata, jam ex anno 1824 in loco aedificationi destinato coiigesta 

 jacebat. At defuerant tum opes: cui numariae difficultati sub 

 aestatem anni 1827 sic occurrendum esse visum est, ut novae con- 

 ficerentur tabulae, quibus cives inscriberent sua nomina, et 

 quantura quisque daturus esset. Felicem hujus consilii eventum 

 mox secuta est paciscendi facultas cura redemptore; perfectum 

 stetit hibernaculum ante exitum anni. 



Constat inter oranes , qui, quid litterario botanici generis 

 instituto necessarium sit, cognoverunt, in scrutandis plantis 



*) Cfr. Wbchentliche Nachriihten 1823 no. 2G not. 1. 



